Társadalomtudományi Intézet mint tudományos műhely bemutatása

2014-ben a Kommunikációtudományi tanszék gondozásában megalakult az Alkalmazott szervezetfejlesztési és kommunikációtudományi kutatócsoport. Az alapítókon túl a tanszék profiljának változásával és a tevékenységének kiterjesztésével a munkába becsatlakoztak a társadalomtudományi intézet gazdálkodástudományi területének oktatói is. A kutatócsoport célja a tágabban értelmezett társadalomtudományi területek kutatásainak egyetemi összefogása, ezen belül a kommunikációra, szervezetelemzésre és szervezetfejlesztésre vonatkozó elméleti valamint alkalmazott kutatások koordinálása, serkentése, tudományos műhelyek kialakítása, tanácskozások, konferenciák támogatása, kiadványok megjelentetésének szakmai gondozása.

A kutatócsoportnak nincs költségvetése és állandó pénzügyi forrása sem, így amennyiben lehetőség adódik az éppen futó egyetemi projektekhez igazodva ad hoc módon szervezi a publikációkat. Az intézményi projektek azonban hosszúidőn keresztül nem kapcsolódtak a társadalomtudományi területekhez. Ebben szerencsére változást hozott és kivételt képeznek az ún. MNB projektek, amelyek hatása a terület publikációs tevékenységében is fejlődést eredményezett.

Az MNB projektben több közreműködő hallgató is részt vett.

A kutatócsoport céljainak megfelelően összefogja a társadalomtudományi területek kutatásait intézményi szinten, továbbá a szervezetfejlesztésre, kommunikáció tudományra vonatkozó elméleti valamint alkalmazott kutatásokat és tanácskozásokat, hazai és nemzetközi konferenciákat szervez, kiadványok megjelentetésének szakmai gondozását végzi.

A kutatócsoport jelenleg is a "Fenntarthatóság a kommunikáció oktatásában" Országos szakmai-módszertani tanácskozás (Eger, 2022. május) társszervezőjeként tevékenykedik.

A kutatócsoport alapító tagjai:

Dr. habil Balázs László, Dr. habil András István, Dr. Kőkuti Tamás,

az évek során együttműködésben kiegészültek

Dr. Keszi-Szeremlei Andrea, Dr. habil Falus Orsolya, Dr. habil Rajcsányi-Molnár Mónika, Dr. Varga Anita, Kovács Szilvia, Sitku Krisztina oktatókkal.

Többek közt az együttműködés eredményeként az MTMT-ben 2021-ben a kutatócsoporthoz kapcsolódóan megjelent 5 könyv, 13 könyvrészlet, 3 folyóirat cikk és 4 konferencia kiadvány magyarul, továbbá 1 könyv, 8 könyvrészlet, 8 folyóirat cikk angolul.

A kutatócsoport tervei között szerepel, hogy a jövőben is két konferenciát szervez évente és az intézmény által nyújtott célirányos pénzügyi lehetőségeket kihasználva folytatja kutatási és ezzel összefüggésben publikációs tevékenységét.